GRAAD 10 EN GRAAD 11 INFASERING - Hoërskool Bergvlam
Home GRAAD 10 EN GRAAD 11 INFASERING
Goeie dag aan al ons Vlammie Ouers
Baie dankie aan almal wat so mooi saamwerk. Die graad 12’s is in hul roetine en ons is dankbaar daarvoor.
Die datum vir die terugkeer is die 6e Julie 2020.
Die hekke sal oop wees vanaf 06:30. Maak gebruik van die Vleiland pad en hek by Bosmol. Die leerlinge word by die Bosmol afgelaai waarna u uitbeweeg deur die Laeveldhek. Hou asseblief links en respekteer die eenrigtingverkeer. Leerlinge wat afgelaai word in Geelhoutlaan beweeg deur die Laeveldhek (Busse / Taxi’s) en draai links in die rigting van Madiba. Geen regsdraai nie – Dankie.
Die prosedure is presies dieselfde. Hekke sal om 13:00 oopmaak. Ouers kan die leerlinge by Bosmol kry en dan die skool dadelik verlaat. Geen leerling sal na 14:30 op die terrein toegelaat word nie. (Die skool word elke dag vanaf 14:30 gesaniteer)
Die hek is die enigste hek wat gebruik gaan word deur die leerlinge. Hulle gaan ontvang word deur personeel wat die volgende prosedures gaan volg:
Temperatuur gaan gemeet word;
Sanitering gaan plaasvind;
Standaard vrae gaan gevra word;
Aanmelding by die registerklas;
Daarna beweeg die leerling na die 1e periode wat stiptelik om 07:30 begin. Ons vra die samewerking van al die leerlinge. Na skool beweeg hulle dan weer uit deur die hek. Geen samedromming na skool sal toegelaat word nie.
Die laaste klas eindig om 13:45.
Ekstra klasse sal tot 14:30 plaasvind.
Die Mac Vlam-hek sal gesluit word om 07:30. Leerlinge wat laat is moet dan saam hul ouers aanmeld by die hek. Die Vleiland- en Laeveld hek sal om 07:30 sluit. Leerlinge wat na die tyd arriveer moet saam hul ouers by die Hoofhek aanmeld.
SPESIALE REËLINGS VIR GRAAD 10 EN GRAAD 11
Die Graad 10 leerders moet Donderdag, 02 Julie 2020, vanaf 08:00 – 11:00 by die saal aanmeld vir die Covid-19 oriënterings program wat die volgende behels:
opleiding en verduideliking van prosedures
uitdeel van vorms vir mediese inligting
bespreking van kwartaal 1 punte
inligting oor rooster
registrasie / opleiding oor Moodle
Die Graad 11 leerders moet Vrydag, 03 Julie 2020, vanaf 08:00 – 11:00 by die saal aanmeld vir die Covid-19 oriënterings program wat die volgende behels:
Ek het groot waardering vir al die ouers wat hul skoolfonds elke maand getrou betaal. Baie dankie. Die skool doen ŉ beroep om die wat nie betaal
om die skool te kontak en ŉ reëling te tref met die finansieskantoor.
Ons benodig dringend kos skenkings vir ons Vlammie families in nood. Kontak asseblief vir Mev Jolanda Nel. Alle hulp en skenkings, hoe klein ook al, sal baie waardeer word.
Onthou om u persoonlike higiëne op te skerp. Was u hande en dra jou masker.
Vlammies se Kultuurweek
Vlammie Culture Week
Ouerskap & Rooikappie